ΚΥΡΙΕΣ ΔΡΑΣΕΙΣ ΕΠΙΚΟΙΝΩΝΙΑΣ

Όσον αφορά την παρακολούθηση της εφαρμογής του προγράμματος, ο Chafea συνέβαλε στο προπαρασκευαστικό έργο για το ΠΔΠ 2021-2027 με τη συλλογή πληροφοριών σχετικά με τα αποτελέσματα του προγράμματος για την υγεία (2014-2017). Μετά την έγκριση της στρατηγικής του Chafea για τη διάδοση του προγράμματος (Ιούνιος 2017), το ετήσιο σχέδιο διάδοσης για το έτος 2018 έδωσε έμφαση στις βασικές προτεραιότητες της Επιτροπής στον τομέα της υγείας, ήτοι στα ΕΔΑ και στην ετοιμότητα και την αντιμετώπιση των κρίσεων.

Για τα ΕΔΑ:

·παραγωγή ηλεκτρονικού φυλλαδίου με τίτλο «Rare diseases 2008-2016: EU-funded actions paving the way to the European Reference Networks» («Σπάνιες νόσοι 2008-2016: Δράσεις χρηματοδοτούμενες από την ΕΕ που προετοιμάζουν το έδαφος για τα Ευρωπαϊκά Δίκτυα Αναφοράς»·

·παραγωγή ενημερωτικού δελτίου με τίτλο «EU health programme support to ERNs: helping people suffering from rare and low-prevalence complex diseases» («Στήριξη στα ΕΔΑ από το πρόγραμμα της ΕΕ για την υγεία: συνδρομή στα άτομα που πάσχουν από σπάνιες και χαμηλού επιπολασμού σύνθετες νόσους»), το οποίο παρουσιάστηκε στο πλαίσιο της τέταρτης διάσκεψης των ΕΔΑ που έλαβε χώρα στις 21-22 Νοεμβρίου 2018 στις Βρυξέλλες.

Όσον αφορά την ετοιμότητα έναντι των κρίσεων:

·παραγωγή και δημοσίευση ηλεκτρονικού φυλλαδίου με τίτλο «Health threats 2009-2018: EU-funded actions for better preparedness and coordination in health crisis» («Απειλές κατά της υγείας 2009-2018: Δράσεις χρηματοδοτούμενες από την ΕΕ για την καλύτερη ετοιμότητα και τον συντονισμό απέναντι στην κρίση στην υγεία»)·

·παραγωγή και δημοσίευση ενημερωτικού δελτίου με τίτλο «Medical countermeasures: vaccines and vaccination» («Ιατρικά αντίμετρα: εμβόλια και εμβολιασμός»)·

·διημερίδα με θέμα «Καλές Πρακτικές για την Εφαρμογή του Διεθνούς Υγειονομικού Κανονισμού στην ΕΕ», η οποία διοργανώθηκε στην Αθήνα, στις 7-8 Ιουνίου 2018, σε συνεργασία με το ελληνικό Υπουργείο Υγείας.

Ο Chafea συμμετείχε σε πέντε διασκέψεις μείζονος σημασίας για τη δημόσια υγεία σε επίπεδο ΕΕ οι οποίες απευθύνονταν σε επιστήμονες και επαγγελματίες της υγείας.

·18ο Διεθνές Συνέδριο για την Ολοκληρωμένη Περίθαλψη (18th International Conference on Integrated Care), 23-25 Μαΐου 2018, Ουτρέχτη, Κάτω Χώρες. Εργαστήρια και περίπτερο με θέμα το πρόγραμμα για την υγεία.

·21ο Ευρωπαϊκό Φόρουμ για την Υγεία του Gastein (21st European Health Forum Gastein), 3-5 Οκτωβρίου 2018. Οργάνωση περιπτέρου.

·11ο Ευρωπαϊκό Συνέδριο για τη Δημόσια Υγεία 2018 (11th European Public Health Conference 2018), 28 Νοεμβρίου-1 Δεκεμβρίου 2018, με τίτλο «Winds of change: towards new ways of improving public health in Europe» («Άνεμος αλλαγής: προς νέους τρόπους βελτίωσης της δημόσιας υγείας στην Ευρώπη»), Λιουμπλιάνα, Σλοβενία. Διοργανώθηκαν δύο προ-συνέδρια που έδωσαν έμφαση στις δράσεις της ΕΕ σε θέματα μικροβιακής αντοχής και λοιμώξεων που συνδέονται με την υγειονομική περίθαλψη . Γεύμα-συμπόσιο: Οι επιτυχίες του προγράμματος της ΕΕ για την υγεία - συμβάλλοντας στην καλύτερη υγεία σε ολόκληρη την ΕΕ (The EU health programme successes - contributing to better health for all in the EU).

·49η Παγκόσμια Διάσκεψη για την Υγεία των Πνευμόνων (49th Union World Conference on Lung Health), 24-27 Οκτωβρίου 2018. Περίπτερο και διοργάνωση συνεδριών «γνωριμίας και συζήτησης με τους εμπειρογνώμονες του προγράμματος για την υγεία». Χάγη, Κάτω Χώρες.

·AIDS 2018, εργαστήρια σχετικά με το πρόγραμμα για την υγεία, 23-27 Ιουλίου 2018. Περίπτερο της ΕΕ και διοργάνωση συνεδριών «γνωριμίας και συζήτησης με τους εμπειρογνώμονες του προγράμματος για την υγεία», Άμστερνταμ, Κάτω Χώρες. Παραγωγή και διανομή ηλεκτρονικού φυλλαδίου του συνεδρίου.